Sulland om Györ: – Midt i blinken
– For meg har dette vært midt i blinken, sier Sulland til VG. Hun er klar for Norges EM-kvalikkamper mot Hviterussland (Trondheim i kveld) og Litauen (bortebane søndag). Faktisk har ikke helten fra OL-finalen i 2012 spilt en obligatorisk kamp for håndballjentene på halvannet år. Les også: Norge inn i ekstremåret Den gangen scoret Sulland fem da nettopp hviterusserne ble slått i Mogilev i den forrige EM-kvaliken. Så kom jumpersknee-problemene for fullt. Landslagets beste distanseskytter klarte på overtid å komme med i troppen til EM i Ungarn sist høst. Så kom bruddet i foten. Utpå vinteren gjorde hun comeback for Larvik, men fikk lite spilletid i skyggen av Nora Mørk, og ble ikke tatt ut til Norges kamper i Frankrike i mars. Det var lenge tvil om konkurstruede Larvik hadde råd til å forlenge med henne. Da tilbudet endelig kom sa Linn Jørum Sulland nei. – Jeg ville til Györ og da Petter (samboeren) sa ja til å bli med var jeg aldri i tvil, sier hun i dag. Les også: Nora Mørk vil ikke vise alt Seks år i Larvik fikk være nok for Oslo-jenta. Hun mener det var nødvendig å skifte beite for å nå det store målet: OL i Rio neste sommer. – Jeg trengte forandringen. I Györ er det spansk trener og spansk spillestil. Det er annerledes og utfordrer meg som spiller. – Hvordan? – Mer offensivt i forsvar og mer gjennombrudd i angrep. Jeg scorer fortsatt fra distanse, men vi ønsker å avslutte flest mulig angrep fra seks meter. Vi trener sikkert dobbelt så mye i hall som norske klubber, forklarer hun og føler – etter å ha fylt 31 år – at hun er i forandring som spiller. – Motiverende, mener Linn Jørum Sulland. – Det har vært mye nytt å sette seg inn. Men jeg trives allerede godt både på og utenfor banen. Vi er tre norske jenter og miljøet er godt i klubben er godt Les også: Gråt da hun ble tatt ut Györ-sesongen starter for alvor med bortekamp mot makedonske Vardar i Champions League neste helg. Mot svakere motstandere i CL-kvalik og den ungarske serien har hun rukket å stille inn venstrearmen. På de ni kampene hittil har Sulland scoret 40 mål mot Heidi Løkes 39. Europamesterne havner neppe i trøbbel mot Hviterussland og Litauen. Men for spillerne handler disse kampene om så mye mer. Det siste som skjer på landslaget foran uttaket til VM i Danmark 10. november. – Det ser bra ut med Sulland, forsikret Thorir Hergeirsson til VG for et par uker siden. Han vraket henne til mesterskap både i 2009 og 2010. – Jeg står bedre rustet til uttaket enn jeg gjorde for ett år siden, mener hun selv. Max onsdag kl. 19.00
Hun slet med skader og lite spilletid i Larvik. Sist vinter mistet Linn Jørum Sulland (31) også landslagsplassen. Alt snudde med overgangen til Györ. Denne høsten har hun scoret mer enn Heidi Løke. med overgangen til Györ. Denne høsten har hun scoret mer enn Heidi Løke.